

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՍՆՆԴԱՄԹԵՐՔԻ ԱՆՎՏԱՆԳՈՒԹՅԱՆ ՏԵՍՉԱԿԱՆ ՄԱՐՄԻՆ**

**Ո Ր Ո Շ ՈՒ Մ N 1142-Ա**

**վարչական տուգանք նշանակելու մասին**

 07 դեկտեմբերի 2021թ. ք. Երևան

Հայաստանի Հանրապետության սննդամթերքի անվտանգության տեսչական մարմնի (այսուհետ՝ Տեսչական մարմին) ղեկավար Գեորգի Ավետիսյանս, քննելով անհատ ձեռնարկատեր Գայանե Տեր-Պետրոսյանի նկատմամբ հարուցված վարչական վարույթի վերաբերյալ գործը՝

**ՊԱՐԶԵՑԻ՝**

Տեսչական մարմնի ղեկավարի 2021 թվականի հոկտեմբերի 10-ի N 2912-Ա հրամանի համաձայն անհատ ձեռնարկատեր Գայանե Տեր-Պետրոսյանի մոտ իրականացված ստուգման արդյունքում պարզվել և 2021 թվականի նոյեմբերի 23-ի վարչական իրավախախտման վերաբերյալ արձանագրությամբ արձանագրվել է այն փաստը, որ տնտեսավարող սուբյեկտի կողմից խախտվել է **Հայաստանի Հանրապետության կառավարության 2011 թվականի հունվարի 20-ի N 34-Ն որոշման հավելվածի 23-րդ, 25-րդ, 26-րդ, 55-րդ և 59-րդ կետերի, «Սննդամթերքի անվտանգության մասին» օրենքի 9-րդ հոդվածի 2-րդ, 3-րդ մասերի պահանջները**. այն է՝

 - սննդի շղթայում ներգրավված անձինք՝ Գայանե Տեր-Պետրոսյանը և Լիլիթ Արմենյանը, չեն ենթարկվել պարտադիր նախնական և պարբերական բժշկական զննությունների (յուրաքանչյուր կիսամյակ)։ Չունեն բժշկական /սանիտարական/ գրքույկներ․

 - չեն ձեռնարկվել համապատասխան միջոցներ՝ կենդանիների (ճանճեր, միջատներ, ուտիճներ, վնասատուներ, կրծողներ)՝ սննդամթերքի պատրաստման, մշակման, պահման և տեղափոխման տարածքներ մուտքը կանխելու, ինչպես նաև վնասատուների դեմ պայքարելու ուղղությամբ․

 - ապահովված չեն հիգիենիկ պատշաճ գործելակերպի կանոնները՝ ներառյալ խաչաձև աղտոտումից պաշտպանումը․

 - արտադրական սենքերը /խոհանոցի որոշ սարքավորումները/ չեն պահվում մաքուր և նորոգ վիճակում․

 - սանհանգույցի դուռը բացվում է անմիջապես սննդամթերքի մշակման սենյակի մեջ․

 - իրացվող սննդամթերքը չունի Հայաստանի Հանրապետության օրենսդրությամբ պահանջվող հայերեն մակնշում։

Այսպիսով հաստատվել է, որ սույն վարչական գործով առաջացած իրավախախտման համար պատասխանատու է անհատ ձեռնարկատեր Գայանե Տեր-Պետրոսյանը (հասցե՝ Կոտայքի մարզ, գ․Բալահովիտ, 3-րդ փողոց, տուն 11/1): Գայանե Տեր-Պետրոսյանը վարչական իրավախախտման վերաբերյալ գործի քննության տեղի և ժամի մասին պատշաճ կարգով ծանուցվել է, և մասնակցել է գործի քննությանը։

Հիմք ընդունելով վերոգրյալը և ղեկավարվելով **Վարչարարության հիմունքների և վարչական վարույթի մասին օրենքի 57-րդ հոդվածի 2-րդ մասի գ կետով, Վարչական իրավախախտումների վերաբերյալ օրենսգրքի 14-րդ, 32-րդ, 35-րդ, 2382-րդ, 279-րդ, 281-րդ հոդվածներով, 158-րդ հոդվածի 35-րդ մասով և 188-րդ հոդվածի 1-ին մասով՝**

**Ո Ր Ո Շ Ե Ց Ի՝**

1. Անհատ ձեռնարկատեր Գայանե Տեր-Պետրոսյանի նկատմամբ`

 **1) Վարչական իրավախախտումների վերաբերյալ օրենսգրքի 158-րդ հոդվածի 35-րդ մասով սահմանված իրավախախտումների կատարման համար** նշանակել տուգանք սահմանված նվազագույն աշխատավարձի երեսնապատիկի չափով՝ 30.000 (երեսուն հազար) ՀՀ դրամ.

 **2) Վարչական իրավախախտումների վերաբերյալ օրենսգրքի 188-րդ հոդվածի 1-ին մասով սահմանված իրավախախտումների կատարման համար** նշանակել տուգանք սահմանված նվազագույն աշխատավարձի երկուհարյուրապատիկի չափով՝ 200.000 (երկու հարյուր հազար) ՀՀ դրամ։

1. Տուգանքը վճարել թիվ 900005242822 գանձապետական հաշվին և վճարումն ապացուցող բանկային անդորրագրի պատճենը սեղմ ժամկետում ներկայացնել Տեսչական մարմին:
2. Վարչական իրավախախտումների վերաբերյալ օրենսգրքի 305**-րդ** հոդվածի համաձայն՝ խախտողի կողմից տուգանքը պետք է վճարվի տուգանք նշանակելու մասին որոշումը նրան հանձնելու օրվանից ոչ ուշ, քան տասնհինգ օրվա ընթացքում, իսկ այդ որոշումը գանգատարկելու կամ բողոքարկելու դեպքում` գանգատը կամ բողոքն առանց բավարարման թողնելու մասին ծանուցման օրվանից ոչ ուշ, քան տասնհինգ օրվա ընթացքում:
3. Վարչարարության հիմունքների և վարչական վարույթի մասին օրենքի 88-րդ հոդվածի համաձայն՝ դրամական պահանջներն ենթակա են կատարման անբողոքարկելի վարչական ակտերի հիման վրա` «Դատական ակտերի հարկադիր կատարման մասին» օրենքով սահմանված կարգով:
4. Սույն որոշումը կարող է բողոքարկվել վարչական ակտն ընդունած վարչական մարմին կամ դատական կարգով Վարչարարության հիմունքների և վարչական վարույթի մասին օրենքի 71-րդ հոդվածի 1-ին մասի ա կետով սահմանված ժամկետում (երկու ամսվա ընթացքում:

 **Գ. ԱՎԵՏԻՍՅԱՆ**

 Կ.Տ.